पानी नहीं मिलने पर गोठड़ा में रास्ता रोककर किया प्रदर्शन
खेतड़ी नगर. जलदाय विभाग के अधिकारी को खरी-खोटी सुनाती महिलाएं।
भास्कर न्यूज | खेतड़ी नगर
गर्मीअभी शुरू ही हुई है कि क्षेत्र में पानी की समस्या सामने आने लगी है। मंगलवार सुबह करीब साढ़े दस बजे गोठड़ा बस स्टैंड पर ग्रामीणों ने करीब आधा घंटा सड़क पर जाम लगा दिया।
गोठड़ा में करीब बीस दिन से पानी की सप्लाई नहीं हो रही है। आक्रोशित ग्रामीणों ने समाजसेवी जुबेदा बानो वार्ड पंच प्रमोद अग्रवाल के नेतृत्व में मंगलवार सुबह बस स्टैंड पर जाम लगा दिया। जाम की सूचना पर मौके पर पहुंचे एएसआई दारासिंह गोठड़ा सरपंच प्रतिनिधि बबलू अवाना ने ग्रामीणों की समझाइश कर आधे घंटे बाद जाम खुलवाया। ग्रामीणों ने बताया कि गोठड़ा में करीब 20 दिन से पानी की सप्लाई नहीं हुई। इसके चलते पानी के टैंकर खरीदने पड़ रहे हैं। वार्ड पंच प्रमोद अग्रवाल ने बताया कि पानी खोलने वाला ठेकाकर्मी मनमर्जी से पानी की सप्लाई करता है। जलदाय विभाग के एईएन योगेंद्र ने मौके पर पहुंच कर आश्वासन दिया कि दो-तीन दिन बाद पानी की सप्लाई बराबर मिलेगी। इस अवसर पर शिव कुमार, उमाशंकर, पवन, घीसाराम, शंभु, सत्यनारायण, मनोज, महेंद्र, कर्णसिंह, राजेंद्र, नरेंद्र, भरत, नरेश, नेमीचंद सहित कई लोग मौजूद थे।
^झीड़ाके अंदर दो ट्यूबवैल खराब हैं, जिन्हे जल्द ही ठीक करवाकर पानी की सप्लाई सुचारू की जाएगी। -योगेंद्र,एईएन जलदाय विभाग
hin_Deva hin_Deva bho_Deva hin_Deva hin_Deva hin_Deva